Hercules
Hatalmas Hercules, te bajnokisten!
Dicső fajzatja a mennydurrogtatónak,
Kinek most már fényében osztozol!
Te nem csak a föld undok szörnyeit,
A hétfejű hydrát, a holdszülötte
Oroszlánt, és a Creta vadbikáját,
S a mind ezeknél rettentőbb Buzírist,
Diomedest s a hármas Geryont,
S a tűzokádó Cacust öldöséd el.
Hogy jót tehess, te nem kerülted a
Kevésbbé bajnok tettet is; s az ól
Marháinak szemetjeit kihánytad;
S ég föld javalta hasznos tettedet.

   S a mit te nem szégyeltél, bajnokisten!
Dicső fajzatja a mennydurrogtatónak,
Én nyomorult embercse, szégyeneljem?
Versek
Epigrammák